CELEX: 62011CN0416
Language: sk
Date: 2011-08-08 00:00:00
Title: Vec C-416/11 P: Odvolanie podané 8. augusta 2011 : Spojené kráľovstvo Veľkej Británie a Severného Írska proti rozsudku Všeobecného súdu (siedma komora) z  24. mája 2011 vo veci T-115/10, Spojené kráľovstvo Veľkej Británie a Severného Írska/Európska komisia

8.10.2011   
            
            
               SK
            
            
               Úradný vestník Európskej únie
            
            
               C 298/17
            
         Odvolanie podané 8. augusta 2011: Spojené kráľovstvo Veľkej Británie a Severného Írska proti rozsudku Všeobecného súdu (siedma komora) z 24. mája 2011 vo veci T-115/10, Spojené kráľovstvo Veľkej Británie a Severného Írska/Európska komisia
   (Vec C-416/11 P)
   2011/C 298/31
   Jazyk konania: angličtina
   
      Účastníci konania
   
   
      Odvolateľ: Spojené kráľovstvo Veľkej Británie a Severného Írska (v zastúpení: S. Ossowski, splnomocnený zástupca, D. Wyatt, QC, V. Wakefield, barrister)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               zrušiť uznesenie Všeobecného súdu,
            
         
               —
            
            
               vyhlásiť žalobu Spojeného kráľovstva o neplatnosť za prípustnú a vrátiť vec Všeobecnému súdu na opätovné preskúmanie vecnej stránky,
            
         
               —
            
            
               zaviazať Komisiu na náhradu trov konania Spojeného kráľovstva v tomto konaní, ako aj trov v konaní na prvom stupni týkajúcom sa námietky neprípustnosti, a
            
         
               —
            
            
               rozhodnúť, že o ďalších prípadných trovách sa bude konať neskôr.
            
         
      Odvolacie dôvody a hlavné tvrdenia
   
   
               1.
            
            
               Spojené kráľovstvo podáva odvolanie proti uzneseniu Všeobecného súdu (siedma komora) vo veci T-115/10, Spojené kráľovstvo/Komisia, ktorým Všeobecný súd rozhodol o neprípustnosti žaloby o neplatnosť Spojeného kráľovstva proti rozhodnutiu Komisie 2010/45/EÚ (1), ktorou napadlo skutočnosť, že na zozname sa nachádza ako lokalita európskeho významu španielska lokalita ES6120032 („Estrecho Oriental“).
            
         
               2.
            
            
               Všeobecný súd rozhodol, že zahrnutie lokality ES6120032 v rozhodnutí Komisie 2010/45/EÚ len potvrdzovalo skoršie zahrnutie tejto lokality v rozhodnutí Komisie 2009/95/ES (2). Toto rozhodnutie bolo nesprávne, pretože zahrnutie lokality ES6120032 v rozhodnutí 2010/45/EÚ bolo prijaté na základe nových dôležitých skutočností, konkrétne, že lokalita ES6120032:
               
                           a)
                        
                        
                           sa čiastočne rozlieha a navrhuje zahŕňať veľkú časť britských teritoriálnych vôd Gibraltáru a
                        
                     
                           b)
                        
                        
                           sa čiastočne rozlieha a navrhuje zahŕňať celú existujúcu lokalitu európskeho významu Spojeného kráľovstva označenú UKGIB0002 a nazvanú „Southern Waters of Gibraltar“.
                        
                     
         
               3.
            
            
               Tak sa zdá, že v čase prvého uvedenia lokality ES6120032 v rozhodnutí 2009/95/ES len Španielsko skutočne vedelo o tom, že táto lokalita zahŕňa aj lokalitu UKGIB0002 britských teritoriálnych vôd Gibraltáru. Spojené kráľovstvo o tejto skutočnosti nevedelo, a nič nenasvedčuje tomu, že by Komisia alebo výbor „Habitats“ (ktorý prijal rozhodnutie 2009/95/ES) o tom vedeli.
            
         
               4.
            
            
               V čase druhého uvedenia lokality ES6120032 v rozhodnutí 2010/45/EÚ už Spojené kráľovstvo, Komisia a výbor „Habitats“ vedeli o tejto veľmi dôležitej skutočnosti, čo aj potvrdzujú diskusie, ktoré sa uskutočnili pred prijatím tohto aktu.
            
         
               5.
            
            
               Keďže v čase prijatia rozhodnutia 2009/95/ES nebola známa skutočnosť, že navrhované územie zahŕňa aj britské územie Gibraltáru, Všeobecný súd sa zameral na predpokladanú vedomosť, a to otázku, či uvedené zahŕňanie mohlo byť známe v danom momente. Dospel k záveru, že Spojené kráľovstvo ani Komisia nemohli v danom momente vedieť túto skutočnosť, a že teda (podľa neho), rozhodnutie 2010/45/EÚ bolo „len potvrdzujúcim“ rozhodnutím predchádzajúceho uvedenia.
            
         
               6.
            
            
               Všeobecný súd sa dopustil zjavne nesprávnych právnych posúdení predpokladanej vedomosti. Konkrétne:
               
                           a)
                        
                        
                           Pomýlil sa pri označení subjektov, ktorých predpokladaná vedomosť bola z právneho hľadiska relevantnou (
                                 prvý odvolací dôvod
                              ). Predovšetkým Všeobecný súd podal nesprávny výklad judikatúry a porušil právne zásady, keď považoval za preukázanú predpokladanú vedomosť Komisie. Spojené kráľovstvo tvrdí, že len predpokladaná vedomosť Spojeného kráľovstva bola relevantnou. Subsidiárne, ak by mala byť relevantnou predpokladaná vedomosť aj iného subjektu, takým subjektom by bol normotvorca rozhodnutia (t. j. Komisia spolu s výborom „Habitats“), a nie len samotná Komisia; a
                        
                     
                           b)
                        
                        
                           Dopustil sa nesprávneho posúdenia s ohľadom na kritérium, ktoré sa uplatní na stanovenie toho, čo „mohlo byť“ známe (
                                 druhý odvolací dôvod
                              ). Presnejšie Všeobecný súd svoje posúdenie založil na nie celkom správnom, či dokonca nesprávnom, kritériu posúdenia, konkrétne, že osoba musí mať len takú mieru vedomosti, o akej je možné predpokladať, že ju má obozretná osoba. Navyše sa Všeobecný súd dopustil zjavne nesprávneho skutkového posúdenia, keď rozhodol, že kritérium predpokladanej vedomosti bolo splnené.
                        
                     
         
      (1)  Rozhodnutie Komisie 2010/45/EÚ z 22. decembra 2009, ktorým sa podľa smernice Rady 92/43/EHS prijíma tretí aktualizovaný zoznam lokalít európskeho významu v stredomorskom biogeografickom regióne [oznámené pod číslom K(2009) 10406] (Ú. v. EÚ L 30, 2010, s. 322).
   
      (2)  Rozhodnutie Komisie 2009/95/ES z 12. decembra 2008, ktorým sa podľa smernice Rady 92/43/EHS prijíma druhý aktualizovaný zoznam lokalít európskeho významu v stredomorskom biogeografickom regióne [oznámené pod číslom K(2008) 8049] (Ú. v. EÚ L 43, 2009, s. 393).